**PANEVĖŽIO RAJONO SAVIVALDYBĖS**

**UGDYMO PROCESO IR KOKYBIŠKOS UGDYMOSI APLINKOS UŽTIKRINIMO PROGRAMOS (NR. 02) APRAŠYMAS**

|  |  |  |  |  |  |  |
| --- | --- | --- | --- | --- | --- | --- |
| Biudžetiniai metai | | **2021 m.** | | | | |
| Asignavimų valdytojas (-ai), kodas | | Panevėžio rajono savivaldybės administracija, 188774594  BĮ Krekenavos Mykolo Antanaičio gimnazija, 190397677  BĮ Paįstrio Juozo Zikaro gimnazija, 290398050  BĮ Raguvos gimnazija, 190398245  BĮ Vadoklių pagrindinė mokykla, 190398626  BĮ Velžio gimnazija, 190398779  BĮ Ramygalos gimnazija, 190398398  BĮ Naujamiesčio gimnazija, 188710823  BĮ Smilgių gimnazija, 190398430  BĮ Dembavos progimnazija, 190399728  BĮ Miežiškių pagrindinė mokykla, 190400696  BĮ Paliūniškio pagrindinė mokykla, 190400881  BĮ Upytės Antano Belazaro pagrindinė mokykla, 188710823  BĮ Bernatonių mokykla-darželis, 190392897  BĮ Pažagienių mokykla-darželis, 191429544  BĮ Piniavos mokykla-darželis, 190395288  BĮ Dembavos lopšelis-darželis „Smalsutis“, 190388660  BĮ Krekenavos lopšelis-darželis „Sigutė“, 190389043  BĮ Naujamiesčio lopšelis-darželis „Bitutė“, 190389381  BĮ Ramygalos lopšelis-darželis „Gandriukas“, 190390355  BĮ Velžio lopšelis-darželis „Šypsenėlė“, 190391457  BĮ Muzikos mokykla, 191823998  BĮ Švietimo centras, 195271084  BĮ Pedagoginė psichologinė tarnyba, 300019936  Panevėžio rajono savivaldybės viešoji biblioteka, 190402747  Kultūros centrai | | | | |  |
| Vykdytojas (-ai), kodas | | Panevėžio rajono savivaldybės administracija, 1  Švietimo, kultūros ir sporto skyrius, 1.14.  BĮ Krekenavos Mykolo Antanaičio gimnazija, 2  BĮ Paįstrio Juozo Zikaro gimnazija, 3  BĮ Raguvos gimnazija, 4  BĮ Vadoklių pagrindinė mokykla, 5  BĮ Velžio gimnazija, 6  BĮ Ramygalos gimnazija, 7  BĮ Naujamiesčio gimnazija, 8  BĮ Smilgių gimnazija, 9  BĮ Dembavos progimnazija, 12  BĮ Miežiškių pagrindinė mokykla, 19  BĮ Paliūniškio pagrindinė mokykla, 20  BĮ Upytės Antano Belazaro pagrindinė mokykla, 22  BĮ Bernatonių mokykla-darželis, 25  BĮ Pažagienių mokykla-darželis, 27  BĮ Piniavos mokykla-darželis, 28  BĮ Dembavos lopšelis-darželis „Smalsutis“, 29  BĮ Krekenavos lopšelis-darželis „Sigutė“, 30  BĮ Naujamiesčio lopšelis-darželis „Bitutė“, 31  BĮ Ramygalos lopšelis-darželis „Gandriukas“, 33  BĮ Velžio lopšelis-darželis „Šypsenėlė“, 34  BĮ Muzikos mokykla, 35  BĮ Švietimo centras, 37  BĮ Pedagoginė psichologinė tarnyba, 38  Panevėžio rajono savivaldybės viešoji biblioteka, 41  Kultūros centrai | | | | |  |
| **Programos pavadinimas** | | **Ugdymo proceso ir kokybiškos ugdymosi aplinkos užtikrinimo programa** | Kodas | | 02 | |  | |
| **Programos parengimo argumentai** | | Lietuvos Respublikos švietimo įstatymo 58 straipsnyje apibrėžti savivaldybės atstovaujamosios institucijos įgaliojimai švietimo valdymo srityje: įgyvendina valstybinę švietimo politiką savivaldybėje, suplanuoja priemones ir projektus švietimo politikos pažangos uždaviniams įgyvendinti; steigia, reorganizuoja ir likviduoja savivaldybės administracijos švietimo padalinius; formuoja ikimokyklinio, priešmokyklinio, pradinio, pagrindinio ir vidurinio ugdymo, vaikų ir suaugusiųjų neformaliojo švietimo programas teikiančių mokyklų tinklą, sudaro sąlygas vaikų privalomajam švietimui vykdyti; inicijuoja, kad būtų formuojamas gyventojų poreikius atitinkantis profesinio mokymo ir suaugusiųjų švietimo teikėjų tinklas, savarankiškai formuoja neformaliojo švietimo teikėjų tinklą. Šia programa siekiama skatinti rajono bendruomenės aktyvumą, užtikrinti kokybišką ugdymo procesą ir tinkamą ugdymosi aplinką. | | | | |  | |
| **Ilgalaikis prioritetas**  **(pagal strateginį plėtros planą)** | | Išsilavinusi ir aktyvi bendruomenė. | Kodas | | | I |  | |
| **Šia programa įgyvendinamas strateginis tikslas:** | | Skatinti rajono bendruomenės aktyvumą ir sąmoningumą. | Kodas | | 01 | |  | |
| **Programos tikslas** | | Užtikrinti sklandų formalųjį ir neformalųjį vaikų bei suaugusiųjų švietimą. | Kodas | | 01 | |  | |
| **Tikslo įgyvendinimo aprašymas:**  Tikslui įgyvendinti numatomi šie uždaviniai:  **01 uždavinys. Sudaryti sąlygas ugdyti vaikus ikimokyklinio ugdymo įstaigose.**  Ikimokyklinio ugdymo paskirtis – padėti vaikui tenkinti prigimtinius, kultūros, taip pat ir etninius, socialinius, pažintinius poreikius. Švietimo, mokslo ir sporto ministro, socialinės apsaugos ir darbo ministro nustatyta tvarka vaikui ikimokyklinis ugdymas gali būti privalomas, vaikui ir jo tėvams (globėjams) gali būti teikiama kompleksinė pagalba. Priešmokyklinis ugdymas yra privalomas. Esant poreikiui, Raguvos gimnazijos ikimokyklinio ugdymo skyrius „Skruzdėliukas“ padeda tėvams (globėjams, rūpintojams) organizuoti vaikų ugdymą (ugdymąsi) šeimoje pagal priešmokyklinio ugdymo bendrąją programą.  Maitinimo organizavimo Panevėžio rajono ugdymo įstaigose tvarkos apraše, patvirtintame Panevėžio rajono savivaldybės tarybos 2018 m. spalio 31 d. sprendimu Nr. T-208, nurodoma, kad ne mažiau nei 30 proc. pirkimų vertės sudarytų ekologiški produktai. Krekenavos lopšelis-darželis „Sigutė“, Naujamiesčio lopšelis-darželis „Bitutė“, Ramygalos lopšelis-darželis „Gandriukas“, Velžio lopšelis-darželis „Šypsenėlė“ ir Dembavos lopšelis-darželis „Smalsutis“ – paramos gavėjai už ekologiškų ir pagal nacionalinę žemės ūkio ir maisto kokybės sistemą pagamintų maisto produktų vartojimo skatinimą ikimokyklinio ugdymo įstaigose. Šie lopšeliai-darželiai perka ekologiškus produktus, kurie sudaro 60 proc. ir daugiau viso vaikų maitinimui perkamų produktų kiekio.  2021 m. Naujamiesčio lopšelis-darželis „Bitutė“ įgyvendina „Erasmus+“ pagrindinio veiksmo bendrojo ugdymo mobilumo projektą „Laimingas mokytojas – sėkmingas vaikas – tobulėjanti visuomenė“.  2021–2022 m. Dembavos lopšelis-darželis „Smalsutis“ įgyvendina „Erasmus+“ pagrindinio veiksmo bendrojo ugdymo mobilumo projektą „Smalsiam vaikui sumanus mokytojas“.  **Produkto kriterijai (2021 m.):**  1. Ikimokyklinio ir priešmokyklinio ugdymo programas vykdančios įstaigos: 5 lopšeliai-darželiai, 3 mokyklos-darželiai, 4 pagrindinės mokyklos ir 3 gimnazijos.  2. Vaikų, ugdomų pagal ikimokyklinio ugdymo programas, skaičius – 752 vaikai.  3. Vaikų, ugdomų pagal priešmokyklinio ugdymo bendrąją programą, skaičius – 223 vaikai.  Iš viso – 975 vaikai.  4. Vaikų maitinimui organizuoti pagal galimybes naudojami ekologiški ar išskirtinės kokybės produktai, įtraukiami sezoniniai produktai, lietuviška ūkininkų išauginta produkcija.  5. „Erasmus+“ projektas „Laimingas mokytojas – sėkmingas vaikas – tobulėjanti visuomenė“ Naujamiesčio lopšelyje-darželyje „Bitutė“.  6. „Erasmus+“ projektas „Smalsiam vaikui sumanus mokytojas“ Dembavos lopšelyje-darželyje „Smalsutis“.  **02 uždavinys. Sudaryti sąlygas ugdyti vaikus mokyklose-darželiuose.**  Dalis rajono gyventojų, rūpindamiesi vaikų saugumu ir jų ugdymu visą darbo dieną, pageidauja, kad vaikai įgytų pradinį išsilavinimą mokyklose-darželiuose, todėl būtina sudaryti sąlygas mokyklų-darželių veiklai.  **Produkto kriterijai (2021 m.):**  1. Yra 3 mokyklos-darželiai – savarankiški asignavimų valdytojai (nuo 2021-09-01 bus 2 įstaigos).  2. Mokinių skaičius mokyklose-darželiuose – 337 mokiniai, iš jų: ugdomų pagal pradinio ugdymo programą – 144 mokiniai, pagal priešmokyklinio ugdymo programą – 39 mokiniai, pagal ikimokyklinio ugdymo programas – 154 mokiniai.  **03 uždavinys. Sudaryti sąlygas ugdyti mokinius pagal pradinio, pagrindinio ir vidurinio ugdymo programas**.  Pradinio ugdymo paskirtis – suteikti asmeniui dorinės ir socialinės brandos pradmenis, kultūros, taip pat ir etninės, pagrindus, elementarų raštingumą, padėti jam pasirengti mokytis pagal pagrindinio ugdymo programą.  Pagrindinio ugdymo paskirtis – suteikti asmeniui dorinės, sociokultūrinės ir pilietinės brandos pagrindus, bendrąjį raštingumą, technologinio raštingumo pradmenis, ugdyti tautinį sąmoningumą, išugdyti siekimą ir gebėjimą apsispręsti, pasirinkti ir mokytis toliau.  Vidurinio ugdymo paskirtis – padėti asmeniui įgyti bendrąjį dalykinį, sociokultūrinį, technologinį raštingumą, dorinę, tautinę ir pilietinę brandą, profesinės kompetencijos pradmenis.  Programos įgyvendinamos vadovaujantis Bendrosiomis programomis, mokyklų ugdymo planais.  Esant poreikiui, Raguvos gimnazija padeda tėvams (globėjams, rūpintojams) organizuoti vaikų ugdymą (ugdymąsi) šeimoje pagal pradinio, pagrindinio, vidurinio ugdymo bendrąsias programas.  2020–2021 m. Paįstrio Juozo Zikaro gimnazijoje ir Paliūniškio pagrindinėje mokykloje įgyvendinama ES projekto „Bendrojo ugdymo turinio ir organizavimo modelių sukūrimas ir išbandymas bendrajame ugdyme“ 1.3 veikla „Ugdymo organizavimo ir mokymosi pagalbos teikimo modelių žemų mokinių pasiekimų gerinimui parengimas ir įgyvendinimas“.  Visos Panevėžio rajono bendrojo ugdymo mokyklos dalyvauja įgyvendinant ES struktūrinių fondų finansuojamą projektą „Skaitmeninio ugdymo turinio kūrimas ir diegimas“.  2021 m. Pažagienių mokykla-darželis, Bernatonių mokykla-darželis, Piniavos mokykla-darželis, Dembavos lopšelis-darželis „Smalsutis“ ir Krekenavos lopšelis-darželis „Sigutė“ įgyvendina projektą „Mažais žingsneliais inovacijos takeliu“.  2021 m. Velžio gimnazija tęsia projektą „Mokinių ugdymosi pasiekimų gerinimas diegiant kokybės krepšelį“.  2021 m. Krekenavos Mykolo Antanaičio gimnazija įgyvendina „Erasmus+“ KA1 projektą „Skaitmeninė klasė“.  2021 m. Naujamiesčio gimnazija įgyvendina „Erasmus+“ KA1 pagrindinio veiksmo bendrojo ugdymo mobilumo projektą „Kalbų spalvos“.  **Produkto kriterijai (2021 m.):**  1. Mokyklų-darželių, progimnazijos, pagrindinių mokyklų ir gimnazijų, kuriose įgyvendinamos Bendrosios programos, skaičius – 15 įstaigų (nuo 2021-09-01 bus 12 įstaigų).  2. Mokinių skaičius bendrojo ugdymo mokyklose – 2 809 mokiniai.  3. Įgyvendinta ES projekto „Bendrojo ugdymo turinio ir organizavimo modelių sukūrimas ir išbandymas bendrajame ugdyme“ 1.3 veikla „Ugdymo organizavimo ir mokymosi pagalbos teikimo modelių žemų mokinių pasiekimų gerinimui parengimas ir įgyvendinimas“ (sukurti Modelių aprašai).  4. Suplanuotos strateginės priemonės ES projektui „Skaitmeninio ugdymo turinio kūrimas ir diegimas“ įgyvendinti, pradėtas numatytų priemonių įgyvendinimas. Dalis Panevėžio rajono mokytojų dalyvauja pilotiniame atnaujintų programų išbandyme.  5. Įgyvendintas projektas „Mažais žingsneliais inovacijos takeliu“ Pažagienių mokykloje-darželyje, Bernatonių mokykloje-darželyje, Piniavos mokykloje-darželyje, Dembavos lopšelyje-darželyje „Smalsutis“ ir Krekenavos lopšelyje-darželyje „Sigutė“.  6. Tęsiamas projektas „Mokinių ugdymosi pasiekimų gerinimas diegiant kokybės krepšelį“ Velžio gimnazijoje.  7. „Erasmus+“ KA1 projektas „Skaitmeninė klasė“ Krekenavos Mykolo Antanaičio gimnazijoje.  8. „Erasmus+“ KA1 projektas „Kalbų spalvos“ Naujamiesčio gimnazijoje.  **04 uždavinys. Sudaryti sąlygas neformaliojo vaikų ir suaugusiųjų švietimo programų vykdymui.**  Neformaliojo vaikų švietimo paskirtis – tenkinti mokinių pažinimo, ugdymosi ir saviraiškos poreikius, padėti jiems tapti aktyviais visuomenės nariais. Neformaliojo vaikų švietimo programas vykdo neformaliojo vaikų švietimo įstaigos, kultūros centrai, bibliotekos, kiti švietimo teikėjai. Neformaliajam vaikų švietimui priskiriamas taip pat ir formalųjį švietimą papildantis ugdymas, kurį vykdo Muzikos mokykla. Reikalinga tobulinti neformaliojo vaikų švietimo infrastruktūrą.  Neformaliojo suaugusiųjų švietimo paskirtis – suteikti teisines garantijas įgyvendinti įgimtą teisę visą gyvenimą ugdyti savo asmenybę, laiduoti asmeniui galimybę įgyti žinių ir gebėjimų, atrasti naujų gyvenimo prasmių, skatinti ne tik gerinti profesinius įgūdžius, bet ir kurti prasmingą laisvalaikį, būti aktyviu demokratinės visuomenės nariu.  **Produkto kriterijai (2021 m.):**  1. Vaikų, lankančių Muzikos mokyklą, skaičius – 212 vaikų.  2. Finansuojamas formalusis ir neformalusis vaikų švietimas bendrojo ugdymo mokyklose pagal mokinių skaičių – ne daugiau kaip 1 valanda 15 mokinių. Mokykloms, kurių mokiniai, atstovaudami Panevėžio rajonui, šalies ir tarptautiniuose konkursuose pasiekė aukštų rezultatų, skiriamos papildomos valandos: Krekenavos Mykolo Antanaičio gimnazijai – 6 val. orientavimosi sportui, Raguvos gimnazijai – 6 val. keliautojų sportui, 6 val. kartingų, mopedų, motociklų ir dviračių sportui, Smilgių gimnazijai – 6 val. dziudo sportui.  3. Vykdomos valstybės biudžeto lėšomis finansuojamos Neformaliojo vaikų švietimo (NVŠ) veiklos. 2021 m. skirta 146 300 Eur. Akredituotos 49 NVŠ programos, kurias vykdo 22 teikėjai. NVŠ veiklose dalyvauja 708 mokiniai (karantino metu 609 mokiniai).  4. Veikia 19 Trečiojo amžiaus universiteto fakultetų, užimančių ne mažiau nei 666 klausytojus.  5. Finansuota ne mažiau kaip 5 neformaliojo suaugusiųjų švietimo programos.  6. „Erasmus+“ KA2 projektas „Suaugusiųjų, gyvenančių socialinėje atskirtyje, skaitmeninių įgūdžių gilinimas siekiant gyvenimo kokybės“ („Enhancing digital skills of hard-to-reach adults for better life chances“, „OUR DIGI SPACE“).  7. „Erasmus+“ KA2 projektas „Rights. Active citizenship and the role of the elderle in society“ („Teisės. Aktyvus pilietiškumas ir vyresnio amžiaus žmonių vaidmuo bendruomenėje“).  **05 uždavinys. Sudaryti sąlygas vaikui, mokiniui, mokytojui gauti visapusišką pagalbą ugdymo proceso kokybės gerinimui ir užtikrinti įtraukų, kokybišką švietimą kiekvienam vaikui.** Siekiama pedagoginės veiklos kokybės gerinimo ir ugdymo turinio kaitos. Švietimo centras sudaro sąlygas asmeniui mokytis visą gyvenimą, tenkinti pažinimo poreikius, tobulinti įgytą kvalifikaciją, įgyti papildomų kompetencijų, skatinti besimokančių bendruomenių kūrimą. Pedagoginė psichologinė tarnyba teikia psichologinę pagalbą, įvertina mokinių (vaikų) specialiuosius ugdymo(si) poreikius, konsultuoja tėvus (globėjus, rūpintojus), mokytojus ir mokinius.Švietimo centras įgyvendina „Erasmus+“ KA2 pagrindinio veiksmo programos projektus: „Emocinės empatijos ugdymas artimoje mokymosi aplinkoje“ (dalyvauja Dembavos lopšelis-darželis „Smalsutis“, Velžio lopšelis-darželis „Šypsenėlė“); „Taikus švietimas patyčių prevencijai vaikystėje“ (dalyvauja Velžio lopšelis-darželis „Šypsenėlė“, Dembavos lopšelis-darželis „Smalsutis“, Pažagienių mokykla-darželis); „Naujos kartos mokslo standartai per STEAM“, „Schools Plastic freE Movement“, „Out of the Net“; „Erasmus+“ KA3 pagrindinio veiksmo programos projektą „Robotika prieš patyčias“. **Produkto kriterijai (2021 m.):**  1. Suteiktų paslaugų skaičius Pedagoginėje psichologinėje tarnyboje – apie 300 tėvų (globėjų, rūpintojų) ir mokytojų, pagalba suteikta apie 300 vaikų ir mokinių.  2. Rajono mokytojų metodinių būrelių skaičius – 17.  3. Organizuota ne mažiau kaip 100 renginių (metodinių pasitarimų, kvalifikacijos kėlimo kursų, seminarų, konferencijų).  4. 15 bendrojo ugdymo mokyklų aprūpintos vadovėliais, mokymo priemonėmis.  5. Parengtas Įtraukaus ugdymo plėtros Panevėžio rajono savivaldybėje 2021–2024 metų veiksmų planas.  **Tikslo įgyvendinimo priemonės:**  Mokyklų (bendrojo ugdymo mokyklų ir jų skyrių, ikimokyklinio ugdymo įstaigų, neformaliojo vaikų švietimo mokyklos, pagalbos mokiniui, mokytojui ir mokyklai įstaigų) veiklos užtikrinimas. | | | | | | |  | |
| **Rezultato kriterijai:**   1. Klasių sudarymas atitinka galiojančius teisės aktus; 2. Neformaliojo vaikų švietimo užsiėmimus lankančių mokinių procentas nuo besimokančiųjų bendrojo ugdymo mokyklose mokinių skaičiaus – 78 proc. | | | | | | |  | |
| **Programos tikslas** | Gerinti ugdymosi sąlygas ir plėtoti teikiamų ugdymo paslaugų spektrą ir kokybę. | | **Kodas** | **02** | | |
| Tikslo įgyvendinimo aprašymas.  Tikslui įgyvendinti numatomi šie uždaviniai:  **01 uždavinys. Modernizuoti ugdymo įstaigas, jų ugdymo aplinkas.**  Visos mokyklos atitinka ugdymo įstaigoms keliamus Higienos normų reikalavimus, tačiau ne visur atnaujinti technologijų kabinetai, sutvarkyti sporto aikštynai ir aikštelės, trūksta sporto priemonių, muzikos instrumentų. Būtina toliau aprūpinti įstaigas informacijos ir komunikacijos technologijomis.  Lėšų poreikis 2021 m. ilgalaikiam materialiniam turtui kurti, įsigyti, remontuoti: Krekenavos Mykolo Antanaičio gimnazija – 425 000,00 Eur, Naujamiesčio gimnazija – 22 500,00 Eur, Raguvos gimnazija – 68 200,00 Eur, Ramygalos gimnazija – 95 000,00 Eur, Velžio gimnazija – 23 600,00 Eur, Paįstrio Juozo Zikaro gimnazija – 55 820,00 Eur, Smilgių gimnazija – 65 460,00 Eur, Dembavos progimnazija – 73 000,00 Eur, Upytės Antano Belazaro pagrindinė mokykla – 25 200,00 Eur, Paliūniškio pagrindinė mokykla – 25 000,00 Eur, Vadoklių pagrindinė mokykla – 55 000,00 Eur, Miežiškių pagrindinė mokykla – 5 000,00 Eur, Pažagienių mokykla-darželis – 16 200,00 Eur, Bernatonių mokykla-darželis – 25 000,00 Eur, Piniavos mokykla-darželis – 3 340,00 Eur, Dembavos lopšelis-darželis „Smalsutis“ – 4 770,00 Eur, Krekenavos lopšelis-darželis „Sigutė“ – 5 000,00 Eur, Naujamiesčio lopšelis-darželis „Bitutė“ – 20 900,00 Eur, Velžio lopšelis-darželis „Šypsenėlė“ – 27 100,00 Eur, Ramygalos lopšelis-darželis „Gandriukas“ – 3 050,00 Eur.  Vadovaujantis Lietuvos Respublikos transporto lengvatų įstatymu ir Lietuvos Respublikos švietimo įstatymo 36 straipsnio 1 ir 2 punktais, mokiniai į atitinkamą ugdymo programą vykdančias bendrojo ugdymo mokyklas vežami visuomeniniu transportu mokinio pažymėjime nurodytu maršrutu, mokykliniu autobusu arba kitu transportu. 2020–2021 m. m. vežami 1 822 mokiniai (60,1 proc. visų mokinių).  Mokinių važiavimo išlaidos kompensuojamos vadovaujantis Panevėžio rajono savivaldybės tarybos 2009 m. gegužės 21 d. sprendimu Nr. T-131 „Dėl važiavimo išlaidų kompensavimo rajono bendrojo lavinimo mokyklų, neformaliojo vaikų švietimo įstaigų ir vaikų globos namų mokiniams tvarkos patvirtinimo“.  2020 m. mokinių vežimui skirta 572,9 tūkst. Eur. Vieno mokinio vežimas kainavo apie 315 Eur per metus. Teikiamos paraiškos geltoniesiems autobusams gauti.  Panaudojus Europos Sąjungos struktūrinių fondų paramą, atnaujinta ir renovuota dalis mokyklų pastatų, atnaujintos vidaus patalpos, nupirkti baldai ir įranga.  Įgyvendinus šį uždavinį, bus modernizuota mokyklų aplinka, gerės higienos sąlygos.  **Produkto kriterijai (2021 m.):**  1. 1 geltonasis autobusas skirtas Ramygalos gimnazijai.  2. Transporto priemonės ir jomis važiuojantys keleiviai apdrausti savanoriškuoju draudimu.  3. Atnaujintos edukacinės erdvės, kabinetai papildyti naujomis mokymo priemonėmis.  **02 uždavinys. Sudaryti sąlygas vaikų ir jaunimo socializacijai bei saviraiškai**.  Sudaryti sąlygas vaikams ir jaunimui dalyvauti socializacijos procese, dalyvauti projektuose (socializacijos, vaikų vasaros užimtumo ir poilsio, smurto ir patyčių prevencijos ir kt.). Panevėžio rajono savivaldybė remia nepasiturinčių Panevėžio rajono savivaldybėje deklaravusių gyvenamąją vietą šeimų pažangius studentus.  2021 m. tęsiamas projektas „Mažais žingsneliais inovacijos takeliu“ Pažagienių mokykloje-darželyje, Bernatonių mokykloje-darželyje, Piniavos mokykloje-darželyje, Dembavos lopšelyje-darželyje „Smalsutis“ ir Krekenavos lopšelyje-darželyje „Sigutė“. Planuojama baigti įgyvendinti projektą „Ikimokyklinio ir priešmokyklinio ugdymo prieinamumo didinimas Panevėžio rajono savivaldybėje“. Velžio gimnazijoje tęsiamas projektas „Mokinių ugdymosi pasiekimų gerinimas diegiant kokybės krepšelį“. 2021 m. Naujamiesčio gimnazija įgyvendina sporto projektą „Sveikatos avilys“.  **Produkto kriterijai (2021 m.):**  1. Finansuotų socializacijos, vaikų vasaros užimtumo ir poilsio, smurto ir patyčių prevencijos projektų skaičius – ne mažiau kaip 25 (iš viso 20 000 Eur).  2. Paremtų nepasiturinčių Panevėžio rajono savivaldybėje deklaravusių gyvenamąją vietą šeimų pažangių studentų skaičius – 10–25 (iš viso 10 000 Eur).  3. Įgyvendintas projektas „Mažais žingsneliais inovacijos takeliu“ – 100 proc.  4. Įgyvendintas projektas „Ikimokyklinio ir priešmokyklinio ugdymo prieinamumo didinimas Panevėžio rajono savivaldybėje“ – 100 proc.  5. Tęsiamas projektas „Mokinių ugdymosi pasiekimų gerinimas diegiant kokybės krepšelį“ – 70 proc.  6. Įgyvendintas sporto projektas „Sveikatos avilys“ – 70 proc. | | | | | | |  | |
| **Asignavimų kriterijai mokykloms.** Transportui išlaikyti gimnazijoms skiriama pagal vaikų skaičių ir atstumą nuo Panevėžio miesto:  |  |  |  |  | | --- | --- | --- | --- | |  | Iki 300 vaikų | 300–500 vaikų | Daugiau kaip 500 vaikų | | Iki 10 km | 1 400 Eur | 1 500 Eur | 1 600 Eur | | 11–20 km | 1 500 Eur | 1 600 Eur | 1 700 Eur | | Daugiau kaip 20 km | 1 600 Eur | 1 700 Eur | 1 800 Eur |   Pagrindinėms mokykloms ir progimnazijai skiriama pagal atstumą nuo Panevėžio miesto: iki 10 km – 900 Eur, 11–20 km – 1 100 Eur, daugiau kaip 20 km – 1 200 Eur;  Komandiruotėms – 1 mokiniui 2 Eur;  Ilgalaikio turto einamajam remontui:  Gimnazijoms – 1 500 Eur;  Pagrindinėms mokykloms ir progimnazijai – 900 Eur;  Kvalifikacijos kėlimui – 1 mokiniui 2 Eur.  **Asignavimų kriterijai lopšeliams-darželiams, mokykloms-darželiams, ikimokyklinio ugdymo skyriams (grupei, klasei):**  Transportui išlaikyti – 150 Eur;  Kvalifikacijos kėlimui – 70 Eur;  Komandiruotėms – 50 Eur;  Ilgalaikio turto einamajam remontui – 150 Eur.  **Asignavimų kriterijai kitiems nenurodytiems išlaidų straipsniams:**  Kitiems nenurodytiems išlaidų straipsniams, išskyrus darbo užmokesčio, socialinio draudimo įnašų ir mitybos išlaidoms pagal galimybes skiriamas dvejų metų faktiškai panaudotų lėšų vidurkis.  **Asignavimų kriterijai už papildomą sporto salių, naudojamų bendruomenės reikmėms, priežiūrą (spalio–gruodžio, sausio–balandžio mėn.):**  Mokykloms, kurių sporto salių plotas yra iki 200 kv. m, – 80 Eur / mėn.;  Mokykloms, kurių sporto salių plotas yra 201–450 kv. m, – 120 Eur / mėn.;  Mokykloms, kurių sporto salių plotas yra 451–700 kv. m, – 140 Eur / mėn.;  Mokykloms, kurių sporto salių plotas yra 701–950 kv. m, – 180 Eur / mėn.;  Mokykloms, kurių sporto salių plotas yra daugiau kaip 951 kv. m, – 230 Eur / mėn.  **Asignavimo kriterijai už elektros ūkio aptarnavimą (mėnesiui), pagal VŠĮ Velžio komunalinio ūkio pateiktus duomenis):**  Smilgių gimnazijai – 225 Eur;  Velžio gimnazijai – 165 Eur;  Miežiškių pagrindinei mokyklai – 140 Eur;  Ramygalos lopšeliui-darželiui „Gandriukas“ – 110 Eur;  Velžio lopšeliui-darželiui „Šypsenėlė“ – 145 Eur;  Naujamiesčio lopšeliui-darželiui „Bitutė“ – 80 Eur.  **Asignavimų kriterijai už mokinių mokymą plaukti (metams):**  Mokykloms – 1 500 Eur.  **Finansinė parama švietimo įstaigų sukakčių minėjimo renginiams:**  10, 20 metų – 400 Eur;  30, 40, 50 ir t. t. metų – 600 Eur.  Švietimo įstaigoms, išskyrus Panevėžio rajono pedagoginę psichologinę tarnybą ir Panevėžio rajono švietimo centrą, skiriama finansinė parama – 15 proc. nuo praėjusiais metais gautos projektinės paramos lėšų sumos (išskyrus savivaldybės biudžeto lėšas).  Papildomoms išlaidoms skiriama atsižvelgiant į priimtus Savivaldybės tarybos sprendimus bei biudžeto galimybes. | | | | | | |
| **Numatomas programos įgyvendinimo rezultatas:**  1. Sklandus ugdymo procesas savivaldybės formaliojo švietimo ir neformaliojo vaikų švietimo įstaigose.  2. Pagerintos ugdymosi sąlygos ir išplėtotas teikiamų ugdymo paslaugų spektras bei kokybė. | | | | | | |  | |
| **Galimi programos vykdymo ir finansavimo variantai:**  Programa gali būti finansuojama iš Valstybės, Savivaldybės biudžetų, Savivaldybės privatizavimo fondo, rėmėjų, ES lėšų ir įvairių fondų lėšų. | | | | | | |  | |
| **Galimi programos vykdymo finansiniai trikdymai:**  Lietuvos Respublikos švietimo, mokslo ir sporto ministerijai pateiktas prašymas 2021 m. Valstybės biudžete numatyti Geltonųjų autobusų programos tęstinumą ir skirti naujų mokyklinių autobusų Panevėžio rajono savivaldybės bendrojo ugdymo mokykloms. | | | | | | |  | |
| **Savivaldybės strateginio plėtros plano dalys, susijusios su vykdoma programa:**  1.1.1. uždavinys. Gerinti mokyklų teikiamų paslaugų kokybę.  1.1.2. uždavinys. Sudaryti didesnes galimybes vaikų ir jaunimo socializacijai ir saviraiškai.  1.1.3. uždavinys. Siekti mokyklų mokymo aplinkos atitikimo valstybiniams standartams. | | | | | | |  | |
| **Susiję Lietuvos Respublikos ir Savivaldybės teisės aktai:**  Lietuvos Respublikos švietimo įstatymas, Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos neformaliojo suaugusiųjų švietimo įstatymas, Lietuvos Respublikos specialiojo ugdymo įstatymas, Lietuvos Respublikos socialinės paramos mokiniams įstatymas, Lietuvos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, Lietuvos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ ir kt. | | | | | | |  | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_